รบกวนสอบถามคุณครับ ลูกสาวอายุ 2 ขวบ 9 เดือน มีไข้ ไปหาที่โรงพยาบาลบอกว่ามีแผลในปากน่าจะเป็น มือเท้าปาก ให้ยามากิน และมียาหยดใส่แผลในปาก นัดไปหา และให้สังเกตุที่มือ และเท้าถ้ามีผื่นออกให้ไปพบ แต่ก็ไม่มีผื่นออก แต่อาการไข้ยังมีไข้ต่ำๆ และมีน้ำมูก ไปหาอีก ให้เอกซเรย์ และตรวจดูบอกน่าจะเป็นไซนัสอักเสบ เพราะในโพรงไซนัส มีน้ำมูกค้างจำนวนมาก ให้ยามากิน แต่ตอนนี้ก็ยังมีไข้ต่ำๆและกังวลมากครับ เป็นมาจะร่วม 2 สัปดาห์แล้ว ลูกไม่เคยป่วยนานขนาดนี้เลยครับ รบกวนถามว่า อาการไข้แบบนี้ กินยานานๆจะไม่มีผลต่อตับหรือไม่อย่างไรครับ และอาการแบบนี้นั้นตอนนี้ยังไอ และมีน้ำมูกอยู่ เป็นอาการของไซนัสในเด็กใช่ไหมครับ กังวลมากๆ
สวัสดีค่ะ อาการมีไข้ ไอ มีน้ำมูกในเด็ก อาจมีสาเหตุจาก-คออักเสบจากเชื้อไวรัสหรือเชื้อแบคทีเรีย มีอาการไอ มีน้ำมูก เจ็บคอ-ไข้หวัดใหญ่ มีไข้สูง มีน้ำมูก เสมหะ ปวดตามตัว-ต่อมทอนซิลอักเสบ อาจเจ็บคอมาก-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ แต่มักไม่มีไข้-ไซนัสอักเสบ อาจมีการปวดตามใบหน้าร่วมด้วยโดยหากแพทย์ตรวจร่างกายและเอ็กซเรย์ดูแล้วว่าเข้าได้กับภาวะไซนัสอักเสบ ก็จะให้ยาฆ่าเชื้อที่ฆ่าเชื้อในโพรงไซนัสมา ส่วนใหญ่อาการมักดีขึ้นได้ภายใน 1-2 สัปดาห์ หากรับประทานยาอย่างสม่ำเสมอยาลดไข้ไม่ควรกินติดต่อกันเกิน 5 วัน หาก 5 วันผ่านไปยังมีไข้สูงมาก ไอเยอะ น้ำมูกข้นเขียว ควรพากลับไปพบแพทย์เพื่อตรวจร่างกายซ้ำอีกครั้งว่ามีภาวะแทรกซ้อนของไซนัสอักเสบร่วมด้วยหรือไม่ค่ะการดูแลตัวเองเบื้องต้น ดื่มน้ำมาก ๆ เพื่อให้เสมหะไม่ข้นเหนียวและขับออกมาได้ง่าย และลดการระคายเคืองที่คอ หลีกเลี่ยงสิ่งแวดล้อมที่กระตุ้นให้ไอมากขึ้น และมลภาวะที่เป็นพิษ เช่น ฝุ่น ควัน ควันบุหรี่ รับประทานยาลดไข้ ยาแก้ไอได้